Да любімага месца адпачынку з самай раніцы накіроўваецца не адзін дзясятак машын. Прыпаркавацца пакуль не складана. Пляж практычна пусты, мангалы, каля 70 палатак. Пад’ехаўшы, заўважаем аўтамабіль, які стаіць прама на прыбярэжнай зоне возера. Вадзіцелю давялося прыпыніць размову з роднымі для дыялогу з інспектарам. Аўтаўладальніку нагадваюць, што ў водаахоўных зонах і прыбярэжных палосах дзейнічаюць забарона і абмежаванне гаспадарчай і іншай дзейнасці (артыкул 77 Воднага кодэкса Рэспублікі Беларусь), у тым ліку нельга пакідаць аўтамабіль на адлегласці менш як трыццаць метраў па гарызанталі ад лініі вады. Выключэнне складаюць спецыяльна адведзеныя ва ўстаноўленым парадку месцы для паркоўкі.